
Russysk 


It Russysk (pyccKHH rotiK) is ien fan de grutste talen fan’e 
wrald en de grutste kultuertaal yn Jeropa. It Russysk heart ta de 
Yndo-Jeropeeske taalfamylje. Binnen dizze taalfamylje heart it 
ta de Slavyske talen. It Russysk foarmet tegearre mei it 
Oekraynsk en it Wyt-Russysk de East-Slavyske taalgroep. 

Russysk 
algemien 

pyCCKHtl U3blK 

Russyske Federaasje, 
foarmalige Sowjetrepubliken, 
foarmalige Warsjaupaktlannen, 
Israel, Mongoalje 
ca. 145 miljoen (memetaal 
praters); 

ca. 110 miljoen (as twadde taal) 
it Sirillysk 

taalbesibskip 

Yndo-Jeropeesk 

Balto-Slavysk 

taalfamylje Sl avysk 

East- 

Slavysk 


eigen 
namme 

lanseigen 

yn 

tal 

sprekkers 

skrift 


taal status 

Offisjeel yn Ruslan, 
Kazachstan, Kirgyzje, Wyt- 
offisjele Ruslan , Abcha azje en 
status Transnystrj e. Ien fan de 
wurktalen fan de Feriene 
Naasjes 

taalkoades 

ISO 639-1 ru 
ISO 639-2 rus 
ISO 639-3 rus 


Status en geografyske fersprieding 


It Russysk is de offisjele taal fan de Russyske Federraasje en ien fan de wurktalen fan de FN. Neist it 
Russysk wurdt yn Ruslan noch in hunderttal oare talen sprutsen, werunder Tsjetsjeensk, Tataarsk, Kirg izysk, 
Basjkiersk. Yn de Sovjet-Uny waard it Russysk as lingua franca brukt; yn guon eardere Sovjetrepubliken hat 
de taal dy status noch altyd, mar net mear sa hot as doe. 

Russysk wurdt yn Jeropa u.o. sprutsen yn Estlan (neist Estysk), Georgje (neist Georgysk, Abgazysk, 
Ossetysk, Armeensk en Turksk), Letlan (neist Letsk), Litouwen (tegearre mei Litousk en Poalsk), Moldaavje 
(neist Roemeensk, Oekraynsk, Bulgaarsk, Turksk en Gagaoezysk), Oekra'ine (neist Oekraynsk, Krim- 







Tataarsk, Gagaoezysk, Roemeensk, Hongaarsk, Bulgaarsk, Poalsk, Dutsk, Sloveensk, Wytrussysk en 
Gryksk) en Wyt-Ruslan (neist Wyt-Russysk , Oekraynsk en Poalsk). 

Skiednis 


Hja geane der fan ut dat yn it twadde millennium foar Kr. binnen de 
Yndo-Jeropeeske taalfamylje it Protoslavyske dialekt untstie, dat 
him losmakke hie ut de Balto-Slavyske groep. Yn it earste 
millennium nei Kr. hat it Protoslavysk him transformearre yn it 
Oerslavysk. Yn de 6e-7e iuw foel de taal utien yn trije groepen 
dialekten: de East-Slavyske, de West-Slavyske en de Siid-Slavyske 
groep. Ut de East-Slavyske dialekten untstienen yn de 14e-15e iuw it Russysk (Grutrussysk), it Oekraynsk 
(Lytsrussysk) en it Wyt-Russysk . Yn de 16e-17e iuw untstienen der Noard- en Sud-Russyske dialekten en 
Middelgrutrussyske oergongsdialekten. 

De aldste skriftlike boarnen yn de skiednis fan it Russysk binne de Kodeks fan Novgorod (earste kwart llde 
iuw), it Ostromir-evangeelje (1056/57) yn it Tsjerkeslavysk en koarte brieven op bjirkebast (fan de llde iuw 
of) yn Aldnovgorodsk dialekt. Yn de midsiuwen waard de diskrepansje tusken skreaune en sprutsen taal 
hieltiten grutter, trochdat men yn de literatuer in argaysk Russysk bruken bleaun dat sterk leunde op it 
Tsjerkeslavysk, wylst de sprutsen taal him fierder untwikkele. It autobiografyske "Libben" fan aartspreester 
Awakoem Petrov ut de twadde helte fan de 17e iuw wie skreaun yn de sprutsen folkstaal en dermei it earste 
wurk fan de Russyske literatuer. 

Michail Lomonosov lei de grunslach 
foar it moderne Russysk yn de twadde 
helt fan de 18e iuw; Nikolaj Karamzin 
skoep ein 18e iuw de literere noarm 
werop Aleksandr Poesjkin fierder bouwe 
koe. De hjoeddeiske Russyske literere 
taal is om 1800 hinne untstien op basis 
fan it Moskouske dialekt. 


CHOGO 

O'lWXHV HrOcBIk 
iiropa cairn cBArr/,a#ffiiAi. 
hii* hi Oi.Tlid 

It Igorliet, ien fan de aldst bekende 
literere Russyske teksten. 



Yn it Russysk kin men in protte 

lienwurden fine ut it Fransk, Dutsk, 

T . '. rp i Wraldwiid bruken fan it Russysk 

Latyn en ut Turkske talen, werunder it 

Tataarsk. It Russysk hat in grutte 

ynfloed undergien fan it Tsjerkeslavysk, 

wat der ta laat hat dat noch altyd in soad saneamd Tsjerkeslavismen yn it moderne Russysk fun wurde kinne. 


Kenmerken 


Alfabet 

It Russysk makket gebruk fan in fariant fan it syrillyske alfabet, dat yn syn hjoeddeiske foarm bestiet sunt 
1918, doe’t it alfabet herfoarme waard en in pear lettertekens ofskaft binne. De leste grutte 
spellingherfoarming is trochfierd yn 1956. It hjoeddeiske Russyske alfabet hat 33 letters: 

Aa 56 Bb rr AA Ee Ee >K >k 33 I/I n I/I m 

Kk fin Mm Hh Oo fin Pp Cc Tt Yy <t> cjj 

Fonetyk en fonology 

It Russyske klanksysteem hat fiif klinkers en seisentritich byluden. It Russyske klanksysteem hat twa 
kenmerkende eigenskippen: fokaalreduksje en in fonologyske opposysje tusken "hurde" en "sefte" byluden. 

Hurde en sefte byluden 

De measte byluden komme foar yn in saneamde hurde en sefte (palatalisearre) fariant. It ferskil tusken hurd 
en seft is betsjuttingunderskiedend en wjerspegelet him yn de stavering. By de utspraak fan in palatalisearre 
bylud beweecht de tonge him rjochting it hurde ferwulft (palatum), wertroch in lichte j-klank te hearren is. 
Sa klinkt de sefte n lykas de nj (p) yn it Fryske wurd "bran/e". 

Fokaalreduksje 

It beklamme wurdlid wurdt heallang utsprutsen, de unbeklamme wurdlidden koart. It wurdaksint hat yn it 
Russysk grutte gefolgen foar de utspraak; dit ferskynsel wurdt Fokaalreduksje neamd. Troch fokaalreduksje 
fait in oantal byluden buten de klam gear en wurde se minder prononsearre, "doffer" utsprutsen. Reduksje 
tredet nei hurde byluden op by de /o/ en de /a/ (dy’t gearfalle oant [a] of [ 0 ]); nei sefte byluden falle lei, Id 
en l\l gear ta in koarte i. De /u/ en de y kenne gjin reduksje. 

Hoe fierder in bylud fan it beklamme wurdlid of stiet, nammenste mear hy bleatsteld wurdt oan reduksje, 
luden nei de klam wurde meastentiids folslein redusearre. Sa wurdt in unbeklamme 0 utsprutsen as [a] at hy 
flak foar it beklamme wurdlid stiet; stiet hy fierder fuort, klinkt hy as [0]. It wurd mojioko ("molke") wurdt 
sadwaande utsprutsen as [m0la'ko], BOflKa ("wodka") as [ T votk0]. Luden oan it begjin fan in wurd wurde 
lykwols net folslein redusearre: aBTOMaT klinkt as [aftamatj. 

Stimhawwende en stimleaze byluden 

Krekt as yn it Nederlansk wurde stimhawwende byluden oan’e ein fan in wurd stimleas; in wurd as xneb 
( chleb , "brood") klinkt dertroch as chlep, ror (joech , "it suden") as joek. 

As in stimhawwende en in stimleas bylud botse tredet der saneamde regressive assimilaasje op (regressyf = 
fan efter nei foaren). Dit wol sizze dat de hiele kluster ofwol stimhawwend wurdt, ofwol stimleas, bepaald 
troch it leste bylud. Under de seksje fokaalreduksje hjirboppe binne al twa foarbylden te finen: dk 
(stimhawwend-stimleas) wurdt [tk] (stimleas) yn Bo^xa, vt wurdt [ft] yn aBTOMaT. Oare foarbylden binne c 
BopncoM ("mei Boris"), weryn’t sb (stimleas-stimhawwend) as [zb] (stimhawwend) utsprutsen wurdt, en 
OT3biB (u.o. "reaksje"), weryn’t tz ta dz assimilearre wurdt. 


Grammatika 

It Russysk is een taal dy’t frijwat fleksje ken; dit betsjut dat wurden feroarje neffens harren grammatikale 
funksje yn de sin. Hjir spylje de namfallen in kaairol. It hjoeddeiske Russysk hat seis namfallen: nominatyf, 
genityf, datyf, akkusatyf, ynstrumintalis en prepositionalis/lokatyf. It Russysk hat trije wurdgeslachten: 
manlik, froulik en unsidich, dy’t yn’e regel morfologysk markearre binne. Yn de f erbuging wurdt 
underskied makke tusken de geslachten en tusken iental en meartal, wat resultearret yn in grut tal utgongen. 
It Russysk hat gjin lidwurden. 



It Russyske tiidwurd hat trije tiden: de tsjintwurdige tiid, doetiid en takomstige tiid. De tsjintwurdige en 
takomstige tiid wurde bugd mei persoan (le, 2e, 3e) en getal; yn de doetiid wurdt underskied makke tusken 
manlik, froulik, unsidich en meartal. Der binne twa typen bugings, hoewol’t binnen dizze haadtypen 
ofsunderlike bugings oanwiisd wurde kinne. It slimste undediel fan de Russyske grammatika is it saneamde 
aspekt. Men underskiedet it ymperfektive en perfektive aspekt. De measte tiidwurden besteane yn twa 
farianten, in ymperfektive en in perfektive foarm, dy’t tegearre in aspektpear neamd wurde. It ymperfektive 
aspekt besjocht de hanneling op himsels, it perfektive aspekt besjocht de hanneling yn in kontekst fan 
sitewaasjewikseling of resultaat. As yllustraasje: it tiidwoord "iepenje" bestiet yn twa foarmen otkryvat' 
(ymperfektyf) en otkryt' (perfektyf). Yn de sin "Ja dolgo otkryval dver', no ne otkryl jejo" ("Ik wie lang 
dwaande de doar te iepenjen mar haw him net iepen dien") wurdt foar de handeling fan it iepenjen it 
ymperfektive tiidwurd brukt en foar it oanjaan fan it weibliuwen fan resultaat - it perfektive tiidwurd. 

It Russysk is in SVO-taal, hoewol’ t de wurdfolchoarder net strikt festleit. It Russysk brukt de 
wurdfolchoarder om ynformaasje binnen de sin hierargysk te strukturearjen; dit wurdt by fersin faak 
oansjoen foar in frijere wurdfolchoarder. 

It wurdaksint yn it Russysk hat gjin feste regels en is faak unfoarspelber, it kin binnen in buging ferspringe. 


Dialekten 

Yn it Jeropeeske diel fan Ruslan underskiedet men trochstrings trije dialektgroepen: Noard-, Sintraal- en 
Sud-Russyske dialekten. Werby’t de Sintraal-Russyske dialekten as oergongsdialekten beskoge wurde 
omdat dizze en Noard- en Sud-Russyske eleminten yn har hawwe. Hoewol’t it areaal fan dizze dialekten tige 
grutte ofmjittings hat, binne de ferskillen mei it Standertrussysk (de Moskouske noarm) net sadanich, dat 
dialektsprekkers unfersteanber binne foar ien ut Moskou. Yn dit opsicht binne de ferskillen net sa grut as yn 
it Nederlanske taalgebiet, der’t in soad minsken muoite hawwe om bygelyks Grinslansk of West-Flaamsk 
dialekt te ferstean. Middels unifikaasje troch it underwiis yn de Sovjetperioade en de trek nei de steden is 
der by in soad dialekten in seker ferfal yntreden; de jongste generaasje sprekt faak gjin suver dialekt mear, 
mar Standertrussysk mei dialekteleminten of mei in dialektsubstraat. Benammen op it med fan utspraak en 
yntonaasje besteane der oansjenlike ferskillen ten opsichte fan de Russyske standerttaal. 

Noard-Russyske dialekten 

Ten noardeasten fan de line Ladogamar-Novgorod-Jaroslavl treft men dialekten oan dy’t as belangrykste 
kenmerk okanje (oKam>e - "o sizze") hawwe: de unbeklamme o wurdt net redusearre, mar utsprutsen as [o] 
(sjoch de seksje fokaalreduksje). Fierders binne kenmerkend in gutturale g en in hurde t yn de utgong fan de 
tredde persoan (iental en meartal) fan it tiidwurd (oerienkommend mei de standerttaal). Under de Noard- 
Russyske dialekten underskiedet men as subgroepen: de dialektengroep fan Ladoga en Tichvin, fan 
Kostroma, fan Vologda, fan Onega en fan Belozersk. 

Oant ungefear 1950 wykten de Noard-Russyske dialekten ek kwa leksikon sterk of fan wat men op oare 
plakken yn Ruslan spruts. Troch de isolearre lizzing fan in soad streken hienen benammen dizze dialekten in 
soad arga'ismen halden. De dialekten dy’t yn de Oeral sprutsen wurde kinne ek ta de Noard-Russyske groep 
rekkene wurde. 

Sintraal-Russyske dialekten 

De noardlike grins fan harren areaal rint fan Sint-Petersburch oer Novgorod en Ivanovo oant Nizjni 
Novgorod en Tsjeboksary, de sudlike grins rint fan Velikije Loeki oer Moskou oant Penza. Dizze dialekten 
binne oergongsdialekten. Yn it easten wurdt in unbeklamme o as [o] utsprutsen, yn it westen as in [a]; dit 
ferskynsel wurdt akanje (aKaHbe - "a sizze") neamd. Men underskiedet de folgjende groepen: West-Sintraal- 



Russysk fan Pskov, West-Sintraal-Russysk fan Novgorod, East-Sintraal-Russysk fan Moskou en omkriten, 
East-Sintraal-Russysk fan Jegorevsk en omkriten, East-Sintraal-Russysk fan Temnikov en omkriten en East- 
Sintraal-Russysk fan it gebiet om Vladimir oant de Wolga. 


Sud-Russyske dialekten 

De areaalgrins fan dizze dialekten besuden Velikije Loeki rint oer Rjazan oant Tambov. Yn dizze dialekten 
wurdt de unbeklamme a as in [a] utsprutsen, ken men in frikative g en in sefte t yn de tredde persoan fan it 
tiidwurd, wer’t de standerttaal in hurde t hat. Binnen dizze groep binne der trije subgroepen: de 
dialektengroep fan Rjazan, fan it Dnjepr-gebiet en fan Oskol. 

Echt ofwikende foarmen fan it Russysk fynt men benammen under oare etnyske groepen yn de eartiidske 
Sovjet-Uny. Yn de tiid fan it keizerryk waard der ut Moskou wei in agressive russifikaasjepolityk fierd, dy’t 
yn de Sovjettiid sa no en dan fuortset waard. Hjirfoar is it Russysk in soad te hearren yn benammen de 
steden en under de heech opliedene befolking. .Mei de Slavyske sustertalen it Wyt-Russysk en it Oekraysnk 
foarme it Russysk de mingtalen Trasjanka resp. Soerzjyk. 


Wikselwurking mei it Nederlansk 


Nederlansk en Dutsk yn de Russyske taal 

Troch de ynteresse fan tsaar Pe ter de Grutte yn de Nederlanske skipfeart binne der meardere Nederlanske 
wurden (skipfearttermen) yn it Russysk belanne: 


a/onep (aktjor) - akteur 

anmeKa (aptjeka) - 
apteek 

6anKOH (balkon) - balkon 
6amam (batat) - patat 
6u6nuomeKa (bibliotjeka) 

- bibleteek 
6ou,MaH (botsman) - 
boatsman 

6pnDKu (brjoeki - net mv.) 

- broek 

aamepnac (waterpas) - 
wetterpas 

aancmyK (galstoek = 
halsdoek) - strik 

aeppoa (gertsog) - 
hartoch 

Ka6e/ibmoB (kabeltof) - 
kabeltou 

Katoma (kajoeta) - kajut 

KOHmopa (kantora) - 
kantoar 

Kacpe (kafe) - kafee 
Kocpe (kofe) - kofje 


■ Me6e/ib (mjebel) - 
meubels 

■ Moda (moda) - moade 

■ My3biKaHm (moezikant) - 
musikant 

■ HOMep (nomer) - numer 

■ nacca>Kup (passazjir) - 
passazjier 

■ pe3y/ibmam (rezoeltat) - 
fertuten 

■ poMaH (roman) - roman 

■ cnopm\3an (sportzal) - 
sportseal 

■ cmaduoH (stadion) - 
stadion 

■ cmyn (stoel) - stoel 

■ ma6aK (tabak) - tabak 

■ meamp (teatr) - teater 

■ mpan (trap) - trep 

■ yHUBepcumem 
(oeniwersitjet) - 
universiteit 

■ c pa6puKa (fabrika) - 
fabryk 


cp/iaa (flag) - flagge 

cp/iazLumoK (flagsjtok) - 
flaggestok 

LUKunep (sjkiper) - 
skipper 

LUKO/ia (sjkola) - skoalle 
Lumpacp (sjtraf) - boete 
Hopd (nord - skeepvaart) 

- noard 

ocm (ost - skeepvaart) - 
east 

3foud (zjoed - skeepvaart) 

- sud 

seem (west - skeepvaart) 
-west 

nopmpem (portret) - 
portret 

cmydeHm (stoedent) - 
studint 

6aHKpom (bankrot) - 
bankrot 

peK/iaivia (reklama) - 
reklame 







LU/1K33 (Sjljoez) - SIUS 
LUHyp (sjnoer) - snoer 
mmeBeHb (sjteven) - stjun 
Kunb (kil) - kyl 
mpHDM (trjoem) - rom 


cpeuepsepK (fejerwerk) - 
fjoerwurk 

poMn (romp) - romp 
KanumaH (kapitan) - 
kapitein 

mmypMaH (sjtoerman) - 
stjoerman 

mpoc (tros) - trosse 
LUBa6pa (zwabbra) - 
swabber 


npeucKypaHm 
(preiskoerant) - priislist 

/wavma (matsjta) - mest 
BbiMne/i (vympel) - 
wimpel 

Mampoc (matros) - 
matroas 

HKopb (jakor) - anker 


Der is ek in oantal Dutske wurden yn de Russyske taal terjochte komd: 

■ Schlagbaum - Lu/iar6ayM 

■ Rucksack - pioioaK 

■ Butterbrot (Dutsk: stik bole) - 6yiep6pofl 

■ Periickenmacher (Dutsk: prukmakker) - napuKiviaxep (kapper) 


Russyske wurden yn it Frysk 

Der binne ek inkele Russyske wurden yn it Frysk terjochte komd. Dit binne benammen wurden dy’t mei 
typysk Russyske saken te krijen hawwe, mar net allinnich dertroch: 

■ glasnost 

■ perestrojka 

■ matroesjka 

■ doerak 

■ oekaze 

■ tolk 

■ yntelligintsia 

■ kosmonaut 


Sjoch ek 


■ Mat (obsene folkstaal fan it Russysk) 


Keppeling om utens 


■ (ru) multitran: Russisch-Nederlansk wurdboek online (http://www.multitran.ru/c/m.exe?&Ll=2&L 
2=24&sendcookielangs=l) - mei alternative skriuwwizen 

■ (rujsokr: zoekfunctie voor Russyske ofkoartings (http://www.sokr.ru/) 

■ (in) Russian Phrasebook at Wikivoyage (https://en.wikivoyage.org/wiki/Russian) 

■ (in) Free Princeton Russian Course Download (http://www.freelanguagecourses.eom/language/r 
ussian/princeton-russian-course-51/) 

■ (in) Russyske Swadeshlist (https://en.wiktionary. 0 rg/wiki/Appendix:Russian_Swadesh_list) 

■ (gry) It Pushkin Ynstitut yn Atene - Russysk yn Grikelan (http://www.pushkin.gr/) 






Dizze taal hat syn eigen Wikipedy. Sjoch de Russyske ferzje. 



Untfongen fan "https://fy.wikipedia.org/w/index.php?title=Russysk&oldid=1000604" 


Dizze side is it lest bewurke op 8 jul 2020 om 04.33. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 









